CELEX: E2011P0004
Language: fi
Date: 2011-02-14 00:00:00
Title: Liechtensteinin ruhtinaskunnan Verwaltungsgerichtshofin 14 päivänä helmikuuta 2011 esittämä pyyntö saada EFTAn tuomioistuimen neuvoa-antava lausunto asiassa Arnulf Clauder (Asia E-4/11)

16.6.2011   
            
            
               FI
            
            
               Euroopan unionin virallinen lehti
            
            
               C 176/10
            
         Liechtensteinin ruhtinaskunnan Verwaltungsgerichtshofin 14 päivänä helmikuuta 2011 esittämä pyyntö saada EFTAn tuomioistuimen neuvoa-antava lausunto asiassa Arnulf Clauder
   (Asia E-4/11)
   2011/C 176/08
   Verwaltungsgerichtshof des Fürstentums Liechtenstein (Liechtensteinin ruhtinaskunnan hallintotuomioistuin) on esittänyt 14 päivänä helmikuuta 2011 päivätyllä kirjeellä pyynnön saada EFTAn tuomioistuimen neuvoa-antava lausunto asiassa Arnulf Clauder. Kirje saapui tuomioistuimen kansliaan 16 päivänä helmikuuta 2011 ja koskee seuraavia kysymyksiä:
   
               1.
            
            
               Onko direktiiviä 2004/38/EY ja erityisesti sen 16 artiklan 1 kohtaa yhdessä 7 artiklan 1 kohdan kanssa tulkittava siten, että unionin kansalainen, jolla on oikeus pysyvään oleskeluun ja joka on vastaanottavassa jäsenvaltiossa sosiaalietuuksia saava eläkeläinen, voi vaatia oikeutta perheenyhdistämiseen, vaikka myös perheenjäsen tulee hakemaan sosiaalietuuksia?
            
         
               2.
            
            
               Onko kysymykseen 1 annettavan vastauksen kannalta merkityksellistä, toimiko unionin kansalainen, jolla on oikeus pysyvään oleskeluun, ennen eläkeiän saavuttamista palkattuna työntekijänä tai itsenäisenä ammatinharjoittajana vastaanottavassa jäsenvaltiossa?
            
         
               3.
            
            
               Onko kysymykseen 1 annettavan vastauksen kannalta merkityksellistä, tuleeko kyseinen perheenjäsen toimimaan palkattuna työntekijänä tai itsenäisenä ammatinharjoittajana vastaanottavassa jäsenvaltiossa ja silti hakemaan sosiaalietuuksia?